श्री शाह ने कहा कि महाराष्ट्र में पहले कांग्रेस की सरकार थी, केंद्र में कांग्रेस की सरकार थी, दोनों जगह कांग्रेस की सरकारें भ्रष्टाचार की प्रतीक बन गई थी। उन्होंने कहा कि सोनिया-मनमोहन की यूपीए सरकार के समय 12 लाख करोड़ रुपये के घपले-घोटाले हुए जो आये दिन समाचार पत्रों की सुर्खियाँ बनती थीं। उन्होंने कहा कि आज केंद्र में प्रधानमंत्री श्री नरेन्द्र मोदी जी के नेतृत्व में भारतीय जनता पार्टी की सरकार है और महाराष्ट्र में श्री देवेन्द्र फड़णवीस जी के नेतृत्व में भाजपा की सरकार है और दोनों सरकारों पर घोटाले का एक भी आरोप नहीं है। उन्होंने कहा कि भारतीय जनता पार्टी ने पारदर्शी सरकार देने का काम किया है। उन्होंने कहा कि महाराष्ट्र में कांग्रेस की सरकार के वक्त कांग्रेस सरकार की किसान-विरोधी नीति के कारण किसान आत्महत्या करने को मजबूर थे जबकि श्री देवेन्द्र फड़णवीस जी के नेतृत्व में भाजपा की सरकार में किसानों की आत्महत्या दर में भारी गिरावट आई है। उन्होंने कहा कि औद्योगिक निवेश, किसानों के खेत में पानी पहुंचाने, भ्रष्टाचार विहीन सरकार चलाने और इंदु मिल में बाबा साहब भीमराव अंबेडकर के स्मारक की रचना करने का काम भारतीय जनता पार्टी की नरेन्द्र मोदी सरकार और देवेन्द्र फड़णवीस सरकार ने किया है।